
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				
ПРОТОКОЛ
ОТ ЗАСЕДАНИЕ НА ПОСТОЯННАТА КОМИСИЯ ПО ЗДРАВЕОПАЗВАНЕ, СОЦИАЛНА ПОЛИТИКА, ОБРАЗОВАНИЕ И ВЕРОИЗПОВЕДАНИЯ КЪМ ОБЩИНСКИ СЪВЕТ-ПИРДОП, ПРОВЕДЕНО НА 27.05.2024 ГОДИНА

	Днес, 27.05.2024г. от 16.00ч. в Ритуалната зала на община Пирдоп се проведе заседание на Постоянната комисия по здравеопазване, социална политика, образование и вероизповедания към Общински съвет-Пирдоп.
          	От състава на Постоянната комисия по здравеопазване, социална политика, образование и вероизповедания присъстваха: Симеон Симеонов, Тодор Иванов, Мария Бръмбева, Станислав Готев и Васил Кафеджиев;
          На заседанието присъстваха: кмета на Община Пирдоп, кмета на кметство Душанци, заместник кмета на Община Пирдоп, общинска администрация и общински съветници.
	Заседанието на Постоянната комисия по здравеопазване, социална политика, образование и вероизповедания беше открито и ръководено от г-н Симеон Симеонов – Председател на Постоянната комисия, който прочете проекта за дневен ред, предварително обявен и предоставен на всички членове на постоянната комисия. 	
 
	Думата беше дадена за предложения и становища по проекта за дневен ред.
        	Не постъпиха други предложения по проекта за дневен ред.

	Подложи се на гласуване дневния ред:
	На основание чл.21, ал.1, т.23 и ал.2 от Закона за местното самоуправление и местната администрация и след проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ЗСПОВ,  Постоянната комисия към Общински съвет-Пирдоп - ПК ЗСПОВ,  прие 
[bookmark: _Hlk164687093]РЕШЕНИЕ :
 	Заседанието да протече при следния ДНЕВЕН РЕД:
1. Докладна записка относно: Приемане на Общинска програма за закрила на детето на община Пирдоп. 
[bookmark: _GoBack]                                                                           Докл.: Ангел Геров- Кмет на Община Пирдоп

2. Доклад записка относно: Повторно разглеждане на докладна записка, относно определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
                                                               Докл.: Кристина Петкова – Председател ОбС Пирдоп

   	Комисията пристъпи към разглеждане на докладните записки. 


По т.1 от дневния ред  на  ПК ЗСПОВ, думата беше дадена на г-н Ангел Геров – Кмет на община Пирдоп, който запозна Постоянната комисия с Докладна записка относно: Приемане на Общинска програма за закрила на детето на община Пирдоп. 
			           
	 Г-н Симеон Симеонов даде думата за становища по Докладна записка.
Г-н Ангел Геров запозна комисията с докладната записка. За по-голяма яснота даде думата на г-жа Милена Мачканова – зам. кмет на Община Пирдоп.
	Г-жа Мачканова – съобразена е програмата с националното законодателство. Всички приоритети, цели и дейности са разписани с тези от Министерство на социалната политика. Комисията има и правилник на комисията. 

	След като нямаше въпроси се пристъпи се към гласуване на докладната записка.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ЗСПОВ, Постоянната комисия към Общински съвет-Пирдоп беше прието следното Становище: 

	На основание чл.21, ал.2 от Закона за местното самоуправление и местната администрация и спазени изисквания на чл.26, ал.2  и ал.3 от Закона за нормативните актове, и във връзка с чл.21, ал.1 от Закона за закрила на детето и чл.3, ал.1 от Правилника за прилагане на Закона за закрила на детето, Постоянната комисия  предлага на Общински съвет – Пирдоп да подкрепи следния проект за

РЕШЕНИЕ:
	Общински съвет-Пирдоп приема Общинска програма за закрила на детето за 2024г. на община Пирдоп.

	По т.2 от дневния ред  на ПК ЗСПОВ, думата беше дадена на г-жа Кристина Петкова-Председател на ОбС-Пирдоп, която запозна Постоянните комисии с Докладна записка относно: Повторно разглеждане на докладна записка, относно определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп. 
	М. Бръмбева – Предлагам да бъде Председателя г-жа Кристина Петкова.
	К. Петкова – Аз си давам  отвот.
	Т. Иванов: Предлагам, представителя на общинския съвет в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп за срока на мандата да бъде избран на ротационен принцип.

	Симеон Симеонов: По докладната записка не постъпиха други предложения и изказвания. 
	Пристъпи се към гласуване  на предложението на Т. Иванов.

	След проведеното гласуване с 1 гласа „за”, 0  гласа „против” и 4 гласа „въздържал се” от състава на ПК ЗСПОВ, Постоянната комисия към Общински съвет-Пирдоп беше прието следното Становище: 

	На основание чл .21, ал.1, т.1 от Закона за местното самоуправление и местната администрация  и чл. 2 от Правилника за реда, начина и условията за отпускане на финансови и материални помощи от Община Пирдоп, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ :
	 Не се приема предложението за определяне на представители на ротационен принцип в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп за срока на мандата.
     

	Поради изчерпване на дневния ред, заседанието беше закрито.




Протоколист: М. Кръстева                     ПРЕДСЕДАТЕЛ НА ПК ЗСПОВ
									       СИМЕОН СИМЕОНОВ	

